**NOTĂ DE INFORMARE CU PRIVIRE LA PROTECȚIA DATELOR CU CARACTER PERSONAL ALE ACȚIONARILOR**

**ZENTIVA S.A.**

**Zentiva S.A.** (denumită în continuare „**Societatea**”) acordă o atenție deosebită modului în care prelucrează datele cu caracter personal pe parcursul activității sale de zi cu zi. Astfel, Societatea are obligația să respecte prevederile Regulamentului (UE) 2016/679 al Parlamentului European și al Consiliului din 27 aprilie 2016, privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (“**Regulamentul general privind protecția datelor” – RGPD**) și toate celelalte legi relevante.

* 1. Cine este responsabil pentru procesarea datelor cu caracter personal?

Operator de date cu caracter personal: Zentiva S.A.

Adresa: Blvd. Theodor Pallady nr. 50, Sector 3, București, România.

Tel: (+40) 21 304 72 00, Tel: (+40) 21 345 40 04

E-mail: [dpo@zentiva.com](mailto:dpo@zentiva.com)

* 1. Ce date cu caracter personal prelucrăm, în ce scop și în baza cărui temei legal ?

Prelucrăm datele dumneavoastră cu caracter personal pentru organizarea și desfășurarea adunărilor generale ale acționarilor și pentru implementarea deciziilor luate în acestea, atunci când este necesară o dovadă a identității și a calității fiecărui acționar și / sau a reprezentanților acestora și pentru comunicarea cu acționarii în conformitate cu legea aplicabilă, în legătură cu aceste adunări generale ale acționarilor. În acest scop, vom prelucra datele cu caracter personal ale acționarilor și, dacă este cazul, ale reprezentanților legali sau ale altor reprezentanți ai acționarilor. Vom prelucra numai datele cu caracter personal pe care ni le-au furnizat acționarii sau reprezentanții acestora, constând în: date cu caracter personal provenind din cărțile de identitate / pașapoarte, adresa de e-mail, conținutul comunicărilor și numere de telefon sau alte date cu caracter personal pe care le puteți furniza direct în contextul adunărilor generale acționarilor.

Prelucrăm datele dumneavoastră cu caracter personal pentru a respecta obligațiile legale, astfel cum acestea sunt prevăzute în Legea nr. 31/1990 privind societățile, republicată, cu modificările și completările ulterioare („Legea Societăților”), Legea nr. 24/2017 privind emitenții de instrumente financiare și operațiuni de piață („Legea nr. 24/2017”) și Regulamentul nr. 5/2018 privind emitenții de instrumente financiare și operațiuni de piață („Regulamentul nr. 5/2018”), iar din punct de vedere al prelucrării datelor cu caracter personal, ne bazăm prelucrarea pe prevederile art.6, alin.(1), lit.c) din RGPD.

Nu faceți obiectul unei decizii bazate exclusiv pe prelucrarea automată a datelor dumneavoastră cu caracter personal, inclusiv profilare.

Dacă va fi necesar să prelucrăm datele dvs. cu caracter personal în alt scop decât cele menționate, vă vom informa în prealabil în conformitate cu dispozițiile legale.

* 1. Către cine vom comunica datele dumneavoastră cu caracter personal?

Putem transmite datele dumneavoastră cu caracter personal altor destinatari, cum ar fi autoritățile publice, pentru a îndeplini obligațiile legale și / sau statutare de divulgare a informațiilor.

În scopul acestei activități de prelucrare, nu vom transmite datele dumneavoastră cu caracter personal către țările din afara Uniunii Europene și/sau a Spațiului Economic European.

* 1. Care este perioada de stocare a datelor dumneavoastră cu caracter personal?

De regulă, vom păstra datele dumneavoastră cu caracter personal în măsura în care ni se solicită acest lucru prin lege. Obligațiile de păstrare a documentelor justificative sunt prevăzute, printre altele, în Legea Societăților, Legea nr. 24/2017, Regulamentul nr. 5/2018, Codul fiscal și Legea contabilității nr. 82/1991.

De îndată ce nu va mai fi nevoie de aceste informații pentru scopurile de mai sus, vom distruge datele dumneavoastră cu caracter personal într-o manieră sigură.

* 1. Care sunt drepturile dumneavoastră în calitate de persoană vizată?

Cu excepția cazului în care legea prevede altfel, aveți drepturile prevăzute de art. 15 -22 din RGPD, cum ar fi:

* dreptul de acces;
* dreptul la rectificare;
* dreptul la ștergere / dreptul de a fi uitat;
* dreptul la restricționarea prelucrării;
* dreptul de a vă opune prelucrării;
* dreptul de portabilitate;
* dreptul de a nu face obiectul unei decizii bazate exclusiv pe prelucrare automatizată, inclusiv profilarea;
* dreptul de a depune o plângere la Autoritatea Națională de Supraveghere a Protecției Datelor cu Caracter Personal (A.N.S.P.D.C.P.), având următoarele detalii de contact: Blvd. General Gheorghe Magheru nr. 28-30, Sector 1, cod poștal 010336, București, România, email: [anspdcp@dataprotection.ro](mailto:anspdcp@dataprotection.ro), tel. : +40.318.059.211 / +40.318.059.212.

Pentru detalii suplimentare, vă rugăm să consultați Secțiunea (K) din documentul intitulat Politică privind Protecția și Securitatea Datelor cu Caracter Personal, disponibil pe [www.zentiva.ro](http://www.zentiva.ro), secțiunea GDPR (<https://www.zentiva.ro/gdpr>).

Acolo unde prelucrarea datelor dumneavoastră cu caracter personal se bazează doar pe consimțământul dumneavoastră, aveți dreptul de a vă retrage consimțământul în orice moment, fără a afecta legalitatea prelucrării efectuate pe baza consimțământului înainte de retragerea acestuia.

Cu excepția dreptului de a formula o plângere la A.N.S.P.D.C.P., conform celor de mai sus, aceste drepturi pot fi exercitate prin trimiterea unei solicitări scrise adresate Responsabilului cu Protecția Datelor, folosind toate sau oricare din datele de contact listate mai jos:

* adresa de e-mail [DPO(at)zentiva.com](mailto:DPO@alvogen.com); și/sau
* la sediul Societății, din București, Bd. Theodor Pallady, nr.44B, sect.3, cod poștal 032266; și/sau
* prin completarea formularului disponibil aici: <https://www.zentiva.ro/gdpr/rights>.